نوجوانوں کے امور اور کھیل کود کی وزارت
مقابلے میں حریف ،باہر اچھےدوست،تیراک شری ہری نٹراج اور شیو شریدھر ایشیائی کھیلوں میں بہترین ٹیم ہوسکتے ہیں
دونوں تیراک اپنی یونیورسٹی کو میڈل ٹیلی میں ٹاپ پر لے جانے کےلئے مقابلہ کررہے ہیں
نئی دہلی،29اپریل ،2022
جین یونیورسٹی کے چانسلر ڈاکٹر چینراج رائے چند جین کے ذریعہ جمعرات کو اپنے چیمپین تیراکوں کےلئے منعقد کی گئی ضیافت میں جوش کا ماحول تھا۔انہوں نے یہ یقینی بنایا ہے کہ دونوں تیراک اچھی کارکردگی کا مظاہرہ کریں،جو 16طلائی تمغے،5چاندی کے تمغے اور تین کانسے کے تمغوں کے ساتھ کھیلو انڈیا یونیورسٹی گیمز 2021 کی میڈل ٹیلی میں ابھی ٹاپ پر ہیں۔
شاندارویجیٹرین کھانے سے لطف اندوز ہونے والوں میں دو چیمپین تھے،جن کی کارکردگی شاندار رہی ہے:اولمپین شری ہری نٹراج اور ان کے دوست شیو شریدھر۔شیو کو دیکھتے ہوئے شری ہری نے کہا،‘‘مجھے ہر ریس کے بعد اپنی من پسند آئس کریم کی ضرورت ہوتی ہے،’’ شیو نے بھی ہاں میں سر ہلایا۔شیو نے کہا،‘‘ہم دونوں عام طورپر اپنی ریس کے بعد آئس کریم کھاتے ہیں ،یہ کئی برسوں سے ایک عادت رہی ہے۔شیو نے کُل سات طلائی تمغے اور دو چاندی کے تمغے جیتے ہیں ،شری ہری نے چھ طلائی اور ایک چاندی کا تمغہ حاصل کیا ہے۔
دونوں تیراک مقابلے میں ایک دوسرے کے حریف ہیں ،لیکن مقابلے سے باہر اچھے دوست ہیں اور دونوں 2008 کے بعد سے ایک دوسرے کی کامیابی پر نظر رکھے ہوئے ہیں۔شری ہری نے یاد کرتے ہوئے کہا،‘‘میں 2008 میں غیر تمغے والی تیراکی کےمقابلے کے دوران شیو سے ملا۔اس نے مجھے سبھی ریس میں ہرایا،لیکن اگلے سال میں نے شیو کو انہی ریس میں ہرایا۔’’
دونوں تیراکوں نے پچھلے کچھ برسوں میں صحت مند مقابلہ کیا ہے ،چاہے وہ سب جونیئر نیشنل ،جونیئر نیشنل ہو یا سینئر نیشنل ہو۔شری ہری نے کہا،‘‘ مجھے لگتا ہے کہ 2014تک ،وہ مجھے سبھی بیک اسٹروک ریس میں ہرا دیتا تھا۔ہماری اہم ریس تھی:50میٹر ،100میٹر اور 200میٹر بیک اسٹروک ۔ریس ہمیشہ قریب کی ہوتی تھی۔’’
ایک دوسرے کی کارکردگی پر تنقید کرنے سے لے کر ریس میں بہترین پر بحث کرنے تک،اپنی ریس پر تعریف کرنے سے لے کر اپنی ٹریننگ سیشنز پر نوٹس کا لین دین کرنے تک ،دونوں تیراک پول سے باہر رہنے پر ایک دوسرے کو چھیڑتے رہتے ہیں۔شیو نے کہا،‘‘ہم پول میں مقابلہ کررہے ہوتے ہیں،لیکن جب ہم باہر ہوتے ہیں ،تو ہم حقیقت میں اچھے دوست ہوتے ہیں۔ہم ایک دوسرے کے خاندان کو بھی بہت طویل وقت سے جانتے ہیں اور ہمارے درمیان ہمیشہ سے صحت مند مقابلہ رہا ہے۔’’شیو کے آئی یو جی 2021 میں زیادہ سے زیادہ تمغوں کے ساتھ انفرادی طورپر چیمپین کا خطاب حاصل کرنے سے صرف چند قدم دور ہیں۔
شیو خاموش رہتے ہیں اور سننا پسند کرتے ہیں ،جبکہ شری ہری مسلسل باتئیں کرتے رہتے ہیں۔شری ہری نے صلاح دیتے ہوئے کہا،‘‘وہ کبھی کبھی اپنی ریس کا منصوبہ بناتا ہے ۔وہ بہت تیزی سے شروع کرتا ہے اور آخری وقت میں سست ہوجاتا ہے ،200میٹر میں خصوصاً اس نے بہت اچھی کارکردگی کی۔
شری ہری کی صلاح پر ردعمل دیتے ہوئے شیو نے ہنس کر کہا،‘‘کبھی کبھی وہ مجھے تھکا دیتا ہے اس لئے میں اسے نظر انداز کردیتا ہوں۔’’
لیکن پچھلے کچھ برسوں میں اپنی خود کی کارکردگی کا محاسبہ کرتے ہوئے خاص طورپر شری ہری کے مقابلے میں جس نے سب سے کم عمر میں اولمپک اہلیت حاصل کی ہے،شیو نے کہا،‘‘مجھے لگتا ہے کہ میں سب سے زیادہ اہم برسوں مین ہار گیا،خصوصاً جب میں نے 2015اپریل میں ایک تیراکی اسکالرشپ پر تین سال کے لئے جنوبی افریقہ جانے کا متبال چنا۔مجھے گھر کی یاد ستاتی تھی،میں دبلا ہوگیا تھا اور میری رفتاربھی سست ہوگئی تھی۔جب میں نے پنے میں 2017 کے جونیئر نیشنل چیمپن شپ میں شری ہری کو دیکھا،تو میں نے سوچا واہ،وہ مجھ سے بہت آگے نکل گیا ہے۔تب مجھے لگا کہ جنوبی افریقہ میں میرے لئے چیزیں کام نہیں کررہی ہیں اور میں نے بھارت واپس آنے کا فیصلہ کیا۔جب میں واپس آیا،تو قومی اہلیت کےلئے کوالیفائی بھی نہیں کرسکا۔یہ برا تھا اور مجھے پھر سے اچھی کارکردگی کرنے کےلئے حقیقت میں سخت محنت کرنی پڑی۔’’
شیو کو خوداعتمادی بحال ہونے کی امید ہے ،جو اس نے اپنی کارکردگی سے یہاں کھیلو انڈیا یونیورسٹی گیمز 2021 میں حاصل کی ہے۔آئندہ مہینوں میں شیو سینئر نیشنل سمیت کئی مقابلوں میں حصہ لیں گے۔ایشیائی کھیلوں کے لئے شیو سینئر نیشنل میں بہتر کارکردگی کرنے کی کوشش کریں گے۔شیو نے کہا،‘‘کے آئی یو جی سے میں بہت کچھ اپنے ساتھ لے کر جارہا ہوں۔میں پریقین ہوں کہ میرے پاس ابھی بھی ایشیائی کھیلوں کےلئے چنے جانے کی اہلیت ہے،جہاں میں شری ہری کے ساتھ 100میٹر بیک اسٹروک کےلئے داخل ہونا چاہتا ہوں۔شری ہری پہلے سے ہی سلیکٹڈ ہے۔’’
شری ہری نے بات ختم کرتے ہوئے کہا ،‘‘یہ حقیقت میں اچھا ہوگا،اگر وہ ایشیائی کھیلوں کےلئے سلیکٹ ہوجاتا ہے اور ہم دونوں پرانے دنوں کی طرح 100 میٹر بیک اسٹروک کےلئے تیر سکتے ہیں۔ابھی اسے 100میٹر بیک اسٹروک میں تقریباً 1.5 سیکنڈ کی کمی کرنے کی ضرورت ہے اور 200میٹر میں بھی ایک موقع ہے۔مجھے لگتا ہے کہ وہ ایسا کرسکتا ہے۔’’